ΟΥΕΦΑ Τσάμπιονς Λιγκ 2009-10

Η διοργάνωση του Champions League 2009-10 ήταν η 55η του κυπέλλου Πρωταθλητριών και η 18η που μετονομάστηκε σε UEFA Champions League. Ήταν, επίσης, η πρώτη διοργάνωση με τον νέο τρόπο διεξαγωγής των προκριματικών γύρων. Ο τελικός διεξήχθη στο στάδιο Σαντιάγο Μπερναμπέου της Μαδρίτης και νικήτρια ανεδείχθη η Ίντερ Μιλάνου.

 Στη διοργάνωση αυτή πραγματοποιήθηκαν πολλές αλλαγές που αφορούσαν κυρίως τον τρόπο διεξαγωγής των προκριματικών γύρων. Στον πρώτο προκριματικό που διεξήχθη από τις 10 Ιουνίου έως τις 15 Ιουλίου γύρω συμμετείχαν μόνο οι πρωταθλήτριες ομάδες από τις τέσσερις τελευταίες χώρες στην ειδική βαθμολογία της UEFA, δηλαδή οι πρωταθλήτριες ομάδες από το Μαυροβούνιο, τη Μάλτα, την Ανδόρα και το Σαν Μαρίνο. Στον 2ο προκριματικό γύρο συμμετείχαν οι δύο νικητές του 1ου προκριματικού γύρου και άλλες 32 πρωταθλήτριες ομάδες που προήλθαν από χώρες που βρίσκονταν από τη 16η ως και τη 47η θέση της ειδικής βαθμολογίας της ΟΥΕΦΑ, συνολικά συμμετείχαν 34 ομάδες. Ο 3ος προκριματικός γύρος χωρίστηκε σε δύο κατηγορίες, η πρώτη αποκλειστικά με πρωταθλήτριες ομάδες στα εθνικά πρωταθλήματα, ενώ η δεύτερη με μη πρωταθλήτριες. Στην 1η κατηγορία του 3ου προκριματικού γύρου συμμετείχαν οι 17 νικητές του 2ου προκριματικού γύρου, μαζί με τις ομάδες που κατέκτησαν τον τίτλο των πρωταθλημάτων που βρίσκονταν από τη 13η ως και τη 15η θέση της κατάταξης της ΟΥΕΦΑ, συνολικά 20. Στη δεύτερη κατηγορία συμμετείχαν που κατέκτησαν τη δεύτερη θέση των πρωταθλημάτων που βρίσκονταν από την 7η ως και τη 15η θέση, μαζί με την ομάδα που κατέκτησε την 3η θέση του πρωταθλήματος που βρισκόταν στην 6η θέση της ειδικής βαθμολογίας, συνολικά 10 ομάδες. Ο τέταρτος προκριματικός (play off) χωρίστηκε επίσης σε δύο κατηγορίες. Στην κατηγορία των πρωταθλητών συμμετείχαν οι δέκα νικητές του 3ου προκριματικού γύρου που έδωσαν μεταξύ τους διπλούς αγώνες, με τους νικητές να εξασφαλίζουν τη συμμετοχή τους στη φάση των ομίλων. Στην κατηγορία των μη πρωταθλητών συμμετείχαν οι πέντε νικητές του 3ου προκριματικού γύρου, μαζί με τις ομάδες που κατέκτησαν την 3η θέση των πρωταθλημάτων που βρίσκονταν στην 4η και την 5η θέση της ειδικής βαθμολογίας της ΟΥΕΦΑ, καθώς και οι ομάδες που κατέκτησαν την 4η θέση των πρωταθλημάτων που βρίσκονταν στην 1η ως και την 3η θέση. Από αυτές τις δέκα ομάδες προκρίθηκαν πέντε στη φάση των ομίλων. Στη φάση των ομίλων συμμετείχαν 32 ομάδες, οι δέκα που προκρίθηκαν από τη φάση των play off (4ος προκριματικός γύρος) και οι ομάδες που κατέκτησαν την 1η, τη 2η και την 3η θέση των πρωταθλημάτων που βρίσκονταν από την 1η ως και την 3η θέση της ειδικής βαθμολογίας της ΟΥΕΦΑ, αυτές που κατέκτησαν την 1η και τη 2η θέση των πρωταθλημάτων που βρίσκονται από την 4η ως και την 6η θέση, οι πρωταθλήτριες των πρωταθλημάτων που βρίσκονταν από την 7η ως και τη 12η θέση της ειδικής βαθμολογίας της UEFA και η κάτοχος της προηγούμενης περιόδου (2008-09), Μπαρτσελόνα. Οι αρχικοί αγώνες του 2ου προκριματικού γύρου διεξήχθησαν στις 14 και 15 Ιουλίου ενώ οι επαναληπτικοί στις 21 και 22 Ιουλίου. Οι αρχικοί αγώνες του 3ου προκριματικού γύρου διεξήχθησαν στις 28 και 29 Ιουλίου ενώ οι επαναληπτικοί στις 4 και 5 Αυγούστου. Οι αρχικοί αγώνες του 4ου προκριματικού γύρου διεξήχθησαν 18 και 19 Αυγούστου και οι επαναληπτικοί 25 και 26 Αυγούστου. Η κλήρωση για τα ζευγάρια της φάσης των 16 έγινε στις 18 Δεκεμβρίου 2009, στη Νυόν της Ελβετίας. Από αυτή τη χρονιά, η φάση αυτή ολοκληρώνεται σε 4 εβδομάδες. Οι πρώτοι αγώνες αποφασίστηκε να γίνουν στις 16, 17, 23 και 24 Φεβρουαρίου, ενώ οι επαναληπτικοί στις 9, 10, 16 και 17 Μαρτίου. Τα ζευγάρια που προέκυψαν από την κλήρωση και τα αποτελέσματά τους, ήταν τα εξής: Η κλήρωση για τους εναπομείναντες γύρους πραγματοποιήθηκε στη Νιόν, στις 19 Μαρτίου 2010. Η πρώτη αγωνιστική της προημιτελικής φάσης πραγματοποιήθηκε στις 30 και 31 Μαρτίου, ενώ οι επαναληπτικοί αγώνες στις 6 και 7 Απριλίου 2010. Τα αποτελέσματα ήταν τα παρακάτω: Οι πρώτοι αγώνες πραγματοποιήθηκαν στις 20 και 21 Απριλίου, ενώ οι επαναληπτικοί στις 27 και 28 Απριλίου 2010. Ο τελικός της διοργάνωσης πραγματοποιήθηκε στις 22 Μαΐου 2010 και ήταν η πρώτη φορά που τελικός του Champions League έγινε ημέρα Σάββατο. Ο αγώνας έλαβε χώρα στο στάδιο Σαντιάγο Μπερναμπέου, στη Μαδρίτη, έδρα της Ρεάλ Μαδρίτης. Ήταν η τέταρτη φορά που το Σαντιάγο Μπερναμπέου φιλοξένησε τελικό Ευρωπαϊκού πρωταθλήματος, καθώς εκεί έγινε ο τελικός το 1957, το 1969 και το 1980. Η Ίντερ νίκησε με 2-0 την Μπάγερν Μονάχου στον τελικό και κατέκτησε το τρόπαιο, έπειτα από 45 χρόνια. Τα τέρματα της ιταλικής ομάδας πέτυχε ο Ντιέγο Μιλίτο, στο 37ο και το 70ό λεπτό. Ήταν η 5η φορά που η ομάδα της Ίντερ έφτασε στον τελικό, η πρώτη μετά το 1972 και η πρώτη από την εποχή που το κύπελλο Πρωταθλητριών άλλαξε μορφή και μετονομάστηκε σε Champions League. Από τις 4 προηγούμενες φορές, έχει κατακτήσει 2 φορές το τρόπαιο (1964, 1965), ενώ το 1967 και το 1972 ηττήθηκε. Η Μπάγερν Μονάχου αγωνίστηκε σε τελικό Πρωταθλητριών ή Champions League, για 8η φορά στην ιστορία της, πρώτη μετά το 2001. Έχει κατακτήσει το τρόπαιο το 1974, το 1975, το 1976 και το 2001, ενώ έχει χάσει το 1982, το 1987 και το 1999. Ο προπονητής της Μπάγερν, Λουίς φαν Χάαλ έχει κατακτήσει με την ομάδα του Άγιαξ το τρόπαιο της διοργάνωσης το 1995 (το τελευταίο τρόπαιο της ολλανδικής ομάδας στην διοργάνωση), ενώ ο προπονητής της Ίντερ, Ζοζέ Μουρίνιο έχει κατακτήσει το τρόπαιο το 2004 με την ομάδα της Πόρτο. Διαιτητής του τελικού ήταν ο Άγγλος Χάουαρντ Γουέμπ. Επίσημη σελίδα της UEFA, Αποτελέσματα του Champions League soccerway.com Αποτέλεσματα της διοργάνωσης του Champions League 2009-10